Full breakfast

Ang full breakfast () o fry-up ay isang mabigat na lutong almusal na karaniwang inihahain sa Britanya at Irlanda. Depende sa rehiyon, maaari rin itong tawaging , isang , , , o . Naging tanyag ang pritong almusal  na ito sa Gran Britanya at Irlanda noong panahong Biktoryano; bagamat hindi lumitaw ang terminong "full breakfast", binanggit sa Book of Household Management ni Isabella Beeton (1861) ang isang  almusal na gawa sa "pritong hamon at itlog".

Kabilang sa mga karaniwang sangkap ang bekon, sausage, itlog, , kamatis, kabute, at pritong tinapay o tinostang tinapay at karaniwang sinasamahan ng tsaa ang putahe. Karaniwang isinasama rin sa makabagong bersiyon ang , , at kape (bilang kapalit ng tsaa), ngunit hindi tradisyonal ang mga ito.

 Kasaysayan at kasikatan 
Marami sa mga sangkap ng isang  ay may mahabang kasaysayan, ngunit "ang malalaking lutong almusal ay hindi makikita sa pamumuhay at panitikan ng mga Ingles hanggang sa ika-19 na siglo, nang bigla silang lumitaw nang kapansin-pansin".O’Connor, K. (2009). Cuisine, nationality and the making of a national meal: The English breakfast. In Nations and their histories: Constructions and representations (pp. 157-171). London: Palgrave Macmillan UK. Sa buong kapuluang Britanya at Irlanda, karaniwan noong unang panahon ang almusal na binubuo ng tinapay na may halaya o marmalada, o kaya'y mga uri ng otmil, lugaw, o .Anderson, H. A. (2013). Breakfast: a history. AltaMira Press. Nagsimulang lumitaw ang itlog at bekon sa mga almusal noong ikalabimpitong siglo, ngunit hindi lamang ito ang mga karne na karaniwang kinakain sa agahan noong panahong iyon.  Malinaw na kaugnay ng pagsikat ng almusal ang pag-usbong ng tsaa bilang tanyag na inumin tuwing umaga. Kapuna-puna ang mga masaganang almusal ng mga aristokrata, na nakasentro sa mga lokal na karne at isda mula sa kanilang mga ari-arian sa lalawigan.

Sumikat ang pritong almusal sa Gran Britanya at Irlanda noong panahong Biktoryano. Naging mahalaga ang mga aklat panluto sa pagsasapamantayan ng mga sangkap ng  sa panahong ito, at lumabas ang  sa pinakamabentang Book of Household Management ("Aklat ng Pamamahala ng Sambahayan") ni Isabella Beeton (1861). Ang bagong  na ito ay pinaiksing bersiyon ng mga panlalawigang agahan ng nakatataas na uri, abot-kaya para sa lumilitaw na gitnang uri at kayang ihanda at kainin sa mas maikling oras bago pumasok sa trabaho. Umabot sa rurok ng katanyagan ang  sa Britanya noong panahon ni Edward, at sa kabila ng paghina nito matapos ang kakulangan sa pagkain noong Ikalawang Digmaang Pandaigdig, naging isang pangunahing pagkain ng uring manggagawa noong dekada 1950 dahil sa mga bagong teknolohiya ng pag-iimbak at paghahanda ng pagkain. Mula noon, nabawasan ang kasikatan ng  bilang pang-araw-araw na pagkain, dahil sa mga itinuturing na alalahanin sa kalusugan at sa matagal nitong paghahanda kumpara sa mga almusal na gawa sa pagkaing madaling ihanda. Gayunpaman, nananatiling popular ang pagkaing ito bilang isang paminsan-minsan, panselebrasyon o tradisyonal na agahan.

Mga sanggunian

Kategorya:Mga pambansang lutuin
Kategorya:Almusal